钦定古今图书集成/方舆汇编/职方典/第1321卷 > 水利附
## 钦定古今图书集成/方舆汇编/职方典/第1321卷 > 水利附

保昌县。〈附郭。〉

凌陂　在城北二十里。宋天禧间，保昌令凌皓凿渠堰水，溉田五千馀亩，故名。嘉泰间，知州刘篆修。明洪武乙亥，知县岑仁忠修。正统壬戌，知府郑述重修，训导朱晅记。成化庚子，知府江璞重修。

叶陂　在城北二十里。明洪武三年，知府叶景龙刱翰林学士晋安张以宁《记》。

连陂　在城西南二十里，宋知州连希觉刱。虎岸陂　在城东六十里。明洪武壬戌，乡民王以敬刱溉田二千馀亩，岸有石如虎，故名。珪塘陂　　　　杨凹陂。

涧头陂　俱在城东一百里崇仁都。明永乐间刱。嘉靖壬午，乡民叶中宪等题奏，准行察院断令，夏秋筑水灌田，冬春通船行货。隆庆庚午，知州林应节刻碑太平厂前，以示遵守。

永灌塘　一在城东，一在修仁。

大湖塘　在城南二十里修仁都。

长丰塘　在城东五里东厢都。

湖口塘　　　　新塘　俱在城东五十里乌源都。明洪武乙亥，知县岑仁忠刱。

罗陂　在城东四十里乌源都。元至正间刱。宝陂　在城东三十里迎春都。明洪武乙亥，知县岑仁忠刱。

始兴县

丰陂　在城东南五里。元泰定中，刱。明洪武间，知县王起重修，灌田七顷。

李陂　在城东十里官石都。宋庆历间，李姓刱。按《通志》：“灌田六顷四十五亩。”

湖坊陂　在城东十五里城二都。按《通志》：洪武间，知县王起重修。其村曰湖坊，因名之。灌田五十七顷八十五亩。

下坊陂　在城西二十五里，城一都石坑村。按《通志》，知县王起重修，灌田八顷四十亩。

回水陂　在城西三十里，城一都石坑村。按《通志》，知县王起重修，灌田八顷四十亩。

回水陂　在城西三十里，城一都留村。按《通志》，知县王起重修，灌田五顷六十亩。

黄庄陂　在城西二十里官石都。按《通志》：灌一顷二十亩。

许陂　在城西二十里官石都。按《通志》：灌田七顷五十亩。俱知县王起重修。

莲塘　在城北五十里北岸都陆源村。知县王起刱按《县志》，周广三亩，灌田四十馀亩。

许塘　南岸二都

河堤　在城南一里。明嘉靖元年，水灾，城几为壑，知县高辅修筑。

东湖坪　明正德间，邑人饶仲显刱。

花管滩陂　按《通志》：在县西四里。